Kiscsehi Község Önkormányzata Képviselőtestületének

8/2014.(XII.8.) önkormányzati rendelete a temetőkről és a temetkezésről

Kiscsehi Község Önkormányzata Képviselőtestülete a temetőkről és a temetkezésről szóló 1999. évi XLIII. törvény 41.§.(3) bekezdésben kapott felhatalmazás alapján az Alaptörvény 32. cikk (2) bekezdésében valamint a Magyarország helyi önkormányzatairól szóló 2011. évi CLXXXIX. Törvény 13.§.(1) bekezdés 2. pontjában meghatározott feladatkörében eljárva a következőket rendeli el:

Általános rendelkezések

1.§.

(1) A rendelet hatálya kiterjed Kiscsehi község önkormányzata tulajdonában álló temetőkre és az ottani temetésekkel kapcsolatos tevékenységre.

(2) A temetők fenntartója Kiscsehi község önkormányzata, amely a feladat ellátásáról a

temetők üzemeltetéséről saját maga gondoskodik (továbbiakban: üzemeltető).

Temetési hely gazdálkodási szabályai

2.§.

(1) A temetőt sírhelytáblákra (parcella), a sírhelytáblákat pedig sorokra kell osztani. A

sorokban a temetési helyeket az fenntartó jelöli ki.

(2) Az üzemelő temetőkben a parcellák kialakítottak. A parcellákban elhelyezkedő sorokat

(a temetési helyeket foglalják magukban) a már megkezdett, kialakult, temetési helyek

távolsága szerint kell folytatni a kijelölésnél. Kivételesen a korábban kialakított sorokban levő

és megfelelő temetési hely méretet elérő helyre is lehet kijelölni sírhelyet.

(3) A parcellákat és a sorokat számozni kell, amit a térképen jelölni kell.

(4) Új parcella nyitásánál a temetési helyek egymástól való távolsága:

a) temetési helyek / sírok / oldaltávolsága 0,50 m.

b) a sírsorok közötti távolság 0,50 m.

(5) Új parcellát akkor nyit az üzemeltető, ha a megkezdettek megteltek.

(6) A sírboltok, a gyermekek, a kettős és az urnasírhelyek számára az egységes gondozás

céljából külön táblát vagy sorokat lehet kijelölni.

(7) A ravatalozót legalább egy órával a temetés előtt ki kell nyitni.

A sírhely mérete

3.§.

(1) A sírhelyek mérete:

a.) a felnőtt egyes sírhely 250 cm hosszú, 150 cm széles, 160 vagy 200 cm mély.

b.) a kettős sírhely 250 cm hosszú, 250 cm széles, 160 vagy 200 cm mély.

c.) a gyermeksírhely 130 cm hosszú, 100 cm széles, 160 cm mély.

d.) urnasírhely 130 cm hosszú, 60 cm széles, 100 cm mély.

e.) sírbolt:

ea) sírboltnak 2 koporsóra 270 cm hosszúnak, 200 cm szélesnek, 210 cm mélynek kell

lennie

eb) sírboltnak 4 koporsóra 300 cm hosszúnak, 300 cm szélesnek, 210 cm mélynek kell

lennie

(2) A síremlék, a sírbolt, a szegélykő nem terjedhet túl az erre a célra kijelölt területen.

A síremlékek

4.§.

(1) Kegyeletet sértő síremlék (sírjel) lebontását a polgármester rendelheti el.

(2) A síremlék szabályszerű felállítását, átépítését, lebontását az üzemeltető ellenőrzi.

(3) Síremlék köré szilárd burkolatú kísérőjárda építhető a sírhely határain belül.

(4) A sírhely használati ideje alatt a síremléket /sírjelet/ eltávolítani vagy arról halott nevét

törölni tilos.

(5) A meglévő síremléket kicserélni csak a kegyeleti igények tiszteletben tartásával és a

kezelő hozzájárulásával lehet.

A temető használatának rendje, sírgondozás szabályai

5.§.

(1) A temető nyitvatartási ideje:

a) nyári időszámítás esetén: 06,00 - 21 óráig

b) téli időszámítás esetén: 07,00- 18 óráig lehet a temetőkben tartózkodni.

(2) Ezen szabályozás alól kivétel a halottnak a ravatalozóba való szállítása alkalmával a

temetőben való tartózkodás. A nyitva tartás rendjét a temető bejáratánál ki kell függeszteni.

6.§.

(1) A temető tisztán tartása az üzemeltető feladata.

(2) A temetőben mindenki a hely jellegének megfelelő magatartást köteles tanúsítani.

(3) A temetőben lévő utakat gépjárművel használni nem lehet, kivéve:

a) kijelölt parkolási hely megközelítése,

b) temetkezési szolgáltatást végzők járművei,

c) mozgássérültek, egészségügyi állapotuk, vagy életkoruk miatt mozgásukban korlátozott

személyek,

d) sírjelet elhelyező, építő tevékenységhez történő szállítás.

(4) A kegyeleti tárgyakat, a növényeket, és egyéb díszítő anyagokat bepiszkítani,

megrongálni, eltávolítani, valamint a temető egész területén szemetelni tilos.

(5) A vakvezető kutya kivételével állatot a temetőbe vinni nem szabad.

(6) A temetőben tűzveszélyes tevékenységet végezni csak a tűzvédelmi előírások betartásával

szabad. Avart, elszáradt koszorút és virágmaradványt elégetni nem szabad.

(7) 12 éven aluli gyermek felnőtt felügyelete nélkül nem tartózkodhat a temetőben.

(8) Rátemetés esetén a megrendelő a lebontott síremléket, április 1. és november 30. között

60 napon belül, december 1. és március 31. között 90 napon belül köteles helyreállítani.

(9) A temető területéről sírkövet, síremléket, fejfákat kiszállítani csak az üzemeltető írásos

engedélyével lehet.

(10) A temető területén csak a sírhelyek, sírboltok, síremlékek díszítésére szolgáló tárgyak

helyezhetők el. Más tárgyat elhelyezni, bokrot vagy fát ültetni csak az üzemeltető előzetes

engedélyével szabad. Sírhelyre fát ültetni nem szabad.

(11) A temetőben biztosított illemhelyet a temetőlátogatók díjtalanul használhatják.

7.§.

(1) A temetőben történő munkavégzést – a sírgondozás és a sírok beültetése kivételével - az

üzemeltetőnek vagy a Bázakerettyei Közös Önkormányzati Hivatal ügyintézőjének a munkavégzés megkezdését megelőzően be kell jelenteni, megjelölve a munkálatok végzésének időpontját és várható időtartamát. A bejelentésben foglaltakat és azok végrehajtását az üzemeltető ellenőrzi.

(2) Vállalkozók a – a temetési szolgáltatást végzők kivételével - köztemetőkben

munkanapokon, szabadnapon (szombat) és csak a nyitvatartási időben végezhetnek munkát.

(3) Építőanyagot a temetőbe beszállítani, építési vagy bontási munkát megkezdeni vagy

bontási anyagot elszállítani csak az üzemeltető hozzájárulásával szabad. Az építési hulladékot

a keletkezéstől számított 3 napon belül el kell szállítani.

8.§.

(1) A temetőben a temetési helyek gondozásáról, a gyomtalanításáról a temetési hely felett

rendelkező személy gondoskodik.

(2) A temetőkben elhelyezett katonasírok gondozásáról az önkormányzat gondoskodik.

(3) A sírhelyek gondozása során keletkező hulladékot az üzemeltető által kihelyezett

hulladékgyűjtőkbe kell tenni.

(4) A sírokra ültetett növények nem terjeszkedhetnek túl a temetési helyeken, és nem

akadályozhatják a sírok közötti közlekedést, azok megközelítését.

(5) A sírhely felett rendelkezésre jogosult kötelezhető a szabálytalanul ültetett növények

eltávolítására. A felszólítás eredménytelensége esetén az üzemeltető jogosult a túlnyúló

növényrészek eltávolítására.

(6) Tilos a sírhelyek környékét felásni, a talajt elhordani vagy sírfeltöltésre használni.

(7) A temetőben a sírhelyek, sírbolthelyek bekerítése tilos, arra engedély nem adható.

Záró rendelkezések

9.§.

(1) Ez a rendelet 2014. december 15. napján lép hatályba. Ezzel egyidejűleg hatályát veszti Kiscsehi Község Önkormányzata Képviselőtestületének a temetőkről és a temetkezésről szóló 4/2001. (II.5.) önkormányzati rendelet.

(2) E rendelet a belső piaci szolgáltatásokról szóló, az Európai Parlament és a Tanács

2006/123/EK irányelvnek való megfelelést szolgálja.

Kiscsehi, 2014. december 8.

Süle Béla Dr. Ratkovics Ágnes

polgármester jegyző

A rendeletet a mai napon kihirdettem:

Kiscsehi, 2014. december 8. Dr. Ratkovics Ágnes

jegyző